સિક્યોરિટી એજન્સીનાં સૂત્રોના જણાવ્યાનુસાર, આ વર્ષે અત્યાર સુધીમાં જમ્મુ-કાશ્મીરના 82 યુવાનો આતંકવાદી સંગઠનમાં સામેલ થઈ ચૂક્યા છે. તેમાંથી લગભગ 40 યુવાનો હિજબુલ મુજાહિદ્દીનમાં, લગભગ 16 યુવાનો લશ્કર-એ-તૈયબામાં અને બાકીના જૈશ-એ-મોહમ્મદમાં જોડાયા છે. આ 82 નવા આતંકવાદીઓમાં શોપિયાંના લગભગ 22 યુવાનો અને 20થી વધુ યુવાનો પુલવામા જિલ્લાના છે. આતંકવાદી સંગઠનોમાં સામેલ થયેલા મોટા ભાગના યુવાનો 18થી 20 વર્ષની ઉંમરના છે. 2017માં જમ્મુ-કાશ્મીરના 128 યુવાનો, 2016માં 88 અને 2015માં 66 યુવાનો આતંકવાદી સંગઠનોમાં સામેલ થયા હતા. આ વર્ષે સિક્યોરિટી એજન્સી અત્યાર સુધીમાં 101 આતંકવાદીઓનો સફાયો કરી ચૂકી છે.